stanford-oval/wikipedia huggingface dataset:
รูดาชลอนสกา

| รูดาชลอนสกา |
| --- | --- |
ถนน Niedurnego ที่รูดาชลอนสกา
   ธง ตราอาร์ม
รูดาชลอนสกา
พิกัด: 50°15′46″N 18°51′13″E﻿ / ﻿50.26278°N 18.85361°E﻿ / 50.26278; 18.85361
ประเทศ: โปแลนด์
จังหวัด:  ชล็อนสก์
เทศมณฑล: เทศมณฑลนคร
ก่อตั้ง: คริสต์ศตวรรษที่ 13
สิทธิของเมือง: ค.ศ. 1959
การปกครอง
 • นายกเทศมนตรี: Michał Pierończyk
พื้นที่
 • ตัวเมือง: 77.73 ตร.กม. (30.01 ตร.ไมล์)
ประชากร (31 ธันวาคม ค.ศ. 2020)
 • ตัวเมือง: 136,423  (อันดับที่ 26) คน
 • ความหนาแน่น: 1,760 คน/ตร.กม. (4,600 คน/ตร.ไมล์)
 • เขตเมือง: 2,746,000 คน
 • รวมปริมณฑล: 4,620,624 คน
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 41–700 ถึง 41–718
รหัสพื้นที่: +48 32
ป้ายทะเบียนรถ: SRS, SL
ท่าอากาศยานหลัก: ท่าอากาศยานกาตอวิตแซ
เว็บไซต์: http://www.rudaslaska.pl/
รูดาชลอนสกา (โปแลนด์: Ruda Śląska, ออกเสียง: [ˈruda ˈɕlɔ̃ska] ( ฟังเสียง); เยอรมัน: Ruda O.S.; ไซลีเชีย: Ślůnsko Ruda, Wjelgo Ruda) เป็นเมืองในจังหวัดชล็อนสก์ (ไซลีเชีย) ทางตอนใต้ของประเทศโปแลนด์ ตั้งอยู่ทางตะวันออกของเมืองซับแช ใกล้เมืองกาตอวิตแซ รูดาชลอนสกาเป็นหนึ่งในเมืองในเขตเมืองกาตอวิตแซ (ประชากร 2.7 ล้านคน) และในเขตปริมณฑลไซลีเชีย (ประชากร 5,294,000 คน) เมืองนี้มีประชากร 136,423 คน (ธันวาคม ค.ศ. 2020)
เมืองพี่น้อง

รูดาชลอนสกาเป็นเมืองพี่น้องกับเมืองดังนี้:
แคร์ริกเฟอร์กัส ประเทศไอร์แลนด์เหนือ สหราชอาณาจักร
เลวิตเซ ประเทศสโลวาเกีย
มังค์ ประเทศออสเตรเลีย
วีโบวาเลนเซีย ประเทศอิตาลี
วันจักรี

| วันจักรี |
| --- | --- |
ปฐมบรมราชานุสรณ์
ชื่อทางการ: วันที่ระลึกมหาจักรีบรมราชวงศ์
ชื่ออื่น: วันพระบาทสมเด็จพระพุทธยอดฟ้าจุฬาโลกมหาราช
จัดขึ้นโดย: รัฐบาลไทย
ประเภท: วันหยุดราชการ
ความสำคัญ: ระลึกถึงการปราบดาภิเษกเป็นพระมหากษัตริย์ของพระบาทสมเด็จพระพุทธยอดฟ้าจุฬาโลกมหาราช และการสถาปนาราชวงศ์จักรีขึ้นปกครองประเทศไทย
การเฉลิมฉลอง:  สักการะบูรพกษัตริย์ในราชวงศ์จักรี 
การถือปฏิบัติ:  พระราชพิธี  การประดับธงชาติ 
วันที่: 6 เมษายน
ความถี่: ทุกปี
ครั้งแรก: 6 เมษายน พ.ศ. 2461; 106 ปีก่อน (2461-04-06)
ริเริ่มโดย: พระบาทสมเด็จพระมงกุฎเกล้าเจ้าอยู่หัว
ส่วนเกี่ยวข้อง: วันฉัตรมงคล
วันพระบาทสมเด็จพระพุทธยอดฟ้าจุฬาโลกมหาราช และ วันที่ระลึกมหาจักรีบรมราชวงศ์ หรือ วันจักรี เป็นวันที่ระลึกถึงพระบาทสมเด็จพระพุทธยอดฟ้าจุฬาโลกมหาราชและมหาจักรีบรมราชวงศ์ ตรงกับวันที่ 6 เมษายนของทุกปี
ประวัติ

วันที่ 6 เมษายน​ พ.ศ. 2325 เป็นวันที่พระบาทสมเด็จพระพุทธยอดฟ้าจุฬาโลกมหาราชเสด็จปราบดาภิเษกขึ้นครองราชสมบัติเป็นพระมหากษัตริย์แห่งราชวงศ์จักรีและทรงสถาปนากรุงเทพมหานครเป็นเมืองหลวงของประเทศไทย
ด้วยพระมหากรุณาธิคุณดังกล่าว ในปี พ.ศ. 2416 พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้หล่อพระบรมรูปพระบาทสมเด็จพระเจ้าอยู่หัว 4 พระองค์ ได้แก่ พระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระพุทธเลิศหล้านภาลัย พระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว เพื่อประดิษฐานไว้ให้พระมหากษัตริย์องค์ต่อมา พระบรมวงศานุวงศ์ ข้าราชการ และประชาชนได้ถวายบังคมระลึกถึงพระมหากรุณาธิคุณเป็นธรรมเนียมปีละครั้ง และโปรดเกล้าฯ ให้อัญเชิญไปประดิษฐานไว้บนพระที่นั่งดุสิตมหาปราสาท แต่มีการย้ายสถานที่ในการประดิษฐานหลายครั้ง เช่น พระที่นั่งสุทไธสวรรยปราสาท และพระที่นั่งศิวาลัยมหาปราสาท เป็นต้น ต่อมาในรัชสมัยพระบาทสมเด็จพระมงกุฎเกล้าเจ้าอยู่หัวโปรดให้ย้ายพระบรมรูปมาไว้ ณ ปราสาทพระเทพบิดร ในวัดพระศรีรัตนศาสดาราม พร้อมกับพระบรมรูปของรัชกาลที่ 5​ พระบรมชนกนาถ
จนกระทั่ง ในเดือนเมษายน พ.ศ. 2461 การซ่อมแซมก่อสร้างและประดิษฐานพระบรมรูปทั้ง 5 รัชกาล จึงสำเร็จลุล่วง และได้มีพระบรมราชโองการประกาศตั้งพระราชพิธีถวายบังคมพระบรมรูป ในวันที่ 6 เมษายน​ปีนั้น และต่อมาโปรดฯ ให้เรียกวันที่ 6 เมษายน​ว่า “วันจักรี”
พระบาทสมเด็จพระมงกุฎเกล้าเจ้าอยู่หัว​ มีพระราชดำริที่จะพระราชทานโอกาสเตือนน้ำใจแก่ประชาชน ได้ระลึกถึงความเดิมว่า ราชอาณาจักรไทยได้กลับเป็นอิสรภาพขึ้นดังโบราณกาล ด้วยพระบรมเดชานุภาพของพระบาทสมเด็จพระพุทธยอดฟ้าจุฬาโลกมหาราช​ ปฐมบรมกษัตริย์แห่งพระบรมราชจักรีวงศ์​ และดำรงความเป็นอิสรภาพต่อมาด้วยพระบรมราโชบายแห่งสมเด็จพระมหากษัตราธิราชเจ้าที่ได้สืบสนองพระองค์ ประกอบด้วยพระปรีชาญาณต่าง ๆ อันควรแก่สมัย ราชอาณาจักรไทยจึงดำรงความเป็นอิสรภาพสืบมา
ด้วยเหตุนี้ จึงทรงพระกรุณาโปรดเกล้าฯ ให้อัญเชิญพระบรมรูป สมเด็จพระบูรพมหากษัตริยาธิราชเจ้า ทั้ง 5 รัชกาล ซึ่งเดิมประดิษฐาน ณ พระที่นั่งศิวาลัยมหาปราสาท ไปประดิษฐานยังปราสาทพระเทพบิดร แล้วให้มีการถวายบังคมพระบรมรูป สมเด็จพระบูรพมหากษัตริยาธิราชเจ้า ในวันที่ 6 เมษายน เป็นประเพณีสืบไป
ทรงพระกรุณาโปรดเกล้าฯ ให้เรียกวันนี้ว่า “วันจักรี” เนื่องจากเป็นวันที่พระบาทสมเด็จพระพุทธยอดฟ้าจุฬาโลกมหาราช เสด็จกรีฑาทัพกลับพระนคร ทรงรับอัญเชิญเสด็จขึ้นเป็นปฐมบรมกษัตริย์แห่งพระบรมราชจักรีวงศ์ การถวายบังคมพระบรมรูป สมเด็จพระบูรพมหากษัตริยาธิราช เนื่องในวันจักรี จึงเกิดขึ้นเป็นครั้งแรก เมื่อวันที่ ๖ เมษายน ๒๔๖๒ โดยพระบาทสมเด็จพระมงกุฎเกล้าเจ้าอยู่หัว​ ได้ทรงพระราชบันทึกเหตุการณ์นี้ในบันทึกจดหมายเหตุรายวัน พระพุทธศักราช ๒๔๖๒ ความตอนหนึ่งว่า
“บ่ายวันนี้ได้เข้าไปถวายบังคมพระบรมรูปที่ในปราสาทพระเทพบิดร ในเวลาที่เราไป ก็ยังมีข้าราชการและประชาชนอยู่มาก และได้ข่าวว่าตั้งแต่เช้ามีคนเข้าไปถวายบังคมพระบรมรูปเป็นอันมาก...งานนี้นับว่าเป็นพระเกียรติยศงดงามดีมาก เพราะผู้คนไปอย่างแน่นหนา...เราได้ให้เรียกวันนี้ว่า วันจักรี”
นับแต่นั้นเป็นต้นมา สมเด็จพระมหากษัตริยาธิราชผู้ทรงสืบราชสันตติวงศ์ทุกรัชกาลสืบมากระทั่งรัชกาลปัจจุบัน ทรงพระกรุณาโปรดเกล้าฯ พระราชทานพระบรมราชานุญาตให้พระบรมวงศานุวงศ์ ข้าราชการ และประชาชน เข้าถวายบังคมพระบรมรูป สมเด็จพระบูรพมหากษัตริยาธิราชเจ้า ณ ปราสาทพระเทพบิดร ในวันที่ ๖ เมษายนของทุกปี เพื่อน้อมรำลึกถึงพระมหากรุณาธิคุณของสมเด็จพระบูรพมหากษัตริยาธิราช ที่ได้ทรงบำเพ็ญพระราชกรณียกิจนานัปการเพื่อความเจริญมั่นคง เป็นมูลฐานแห่งความผาสุกร่มเย็นของราชอาณาจักรไทยมาตราบเท่าทุกวันนี้
ฐานส่งกำลังบำรุงทหารเรือตราด

| ฐานส่งกำลังบำรุงทหารเรือตราด  |
| --- | --- |
ส่วนหนึ่งของกองทัพเรือไทย
แหลมงอบ ตราด 


พิกัด: 12°10′55″N 102°19′27″E﻿ / ﻿12.181973°N 102.324267°E﻿ / 12.181973; 102.324267
ประเภท: ฐานส่งกำลังบำรุงทหารเรือ
ข้อมูล
ผู้ดำเนินการ:  กองทัพเรือไทย
ควบคุมโดย: ทัพเรือภาคที่ 1
ประวัติศาสตร์
สร้าง: 31 ตุลาคม พ.ศ. 2513; 54 ปีก่อน (2513-10-31)
ข้อมูลสถานี
กองทหารรักษาการณ์: กองรักษาความปลอดภัย ฐานทัพเรือสัตหีบ
ฐานส่งกำลังบำรุงทหารเรือตราด (อังกฤษ: Trat Logistics Naval Base ย่อว่า: ฐตร.) หรือ ฐานส่งกำลังบำรุงทหารเรือตราด ทัพเรือภาคที่ 1 (ย่อว่า: ฐตร.ทรภ.1) เป็นฐานของกองทัพเรือไทยในพื้นที่อ่าวไทยตอนบน ขึ้นตรงต่อทัพเรือภาคที่ 1 ตั้งอยู่ในบ้านอ่าวธรรมชาติ ตำบลคลองใหญ่ อำเภอแหลมงอบ จังหวัดตราด
ประวัติ

กองทัพเรือ โดยคณะกรรมการจำแนกประเภทที่ดินกองทัพเรือ ได้ดำเนินการจัดซื้อที่ดินจากเอกชนเพื่อใช้สร้างเป็นฐานส่งกำลังบำรุงของกองทัพเรือในช่วงปี พ.ศ. 2505–2513 และได้ดำเนินการรังวัดออกมาเป็นหนังสือสำคัญสำหรับที่หลวง (นสล.) เป็นเนื้อที่รวมทั้งสิ้น 912 ไร่ 1 งาน 55.69 ตารางวา และกองทัพเรือได้ปรับโครงสร้างฐานส่งกำลังบำรุงใหม่เป็นฐานส่งกำลังบำรุงทหารเรือตราด ฐานทัพเรือสัตหีบเป็นผู้ใช้ประโยชน์เมื่อวันที่ 31 ตุลาคม พ.ศ. 2513
ต่อมาในวันที่ 1 กันยายน พ.ศ. 2551 กองทัพเรือได้อนุมัติในการปรับโครงสร้างของฐานส่งกำลังบำรุง จากเดิมสังกัดฐานทัพเรือสัตหีบ เป็นทัพเรือภาคที่ 1 เป็นหน่วยขึ้นตรงสังกัดต่อทัพเรือภาคที่ 1
โครงสร้าง

ฐานส่งกำลังบำรุงทหารเรือตราด ประกอบด้วยหน่วยงานภายใน ดังนี้
กองบังคับการ
กองพลาธิการ
แผนกตรวจสอบ
แผนกควบคุม
แผนกคลัง
คลังเชื้อเพลิง
คลังสรรพาวุธ
หมวดบริการ
กองโรงงาน
แผนกโรงงาน
แผนกโรงไฟฟ้าและอิเล็กทรอนิกส์
แผนกโยธา
หมวดโยธา
หมวดไฟฟ้า
หมวดประปา
แผนกแพทย์
แผนกธุรการ
แผนกขนส่ง
สถานีสื่อสาร
โครงสร้าง > สายการขึ้นสมทบ

ฐานส่งกำลังบำรุงทหารเรือตราด มีสายการขึ้นสมทบ ดังนี้
กองรักษาความปลอดภัย ฐานทัพเรือสัตหีบ – ขึ้นตรงต่อกรมรักษาความปลอดภัย หน่วยบัญชาการนาวิกโยธิน
หน่วยประจำการ

ฐานส่งกำลังบำรุงทหารเรือตราด ประกอบด้วยหน่วยปฏิบัติการประจำการ ดังนี้
หน่วยประจำการ > ทัพเรือภาคที่ 1

หมวดเรือลาดตระเวนชายแดน (มชด.) – เป็นที่ตั้งของกองบังคับการ ขึ้นควบคุมทางยุทธการกับกองบัญชาการป้องกันชายแดนจันทบุรีและตราด
หมวดเรือลาดตระเวนชายแดนส่วนที่ 1 (มชด./1) – ขึ้นควบคุมทางยุทธการกับกองกำลังด้านจันทบุรี–ตราด
หมวดเรือลาดตระเวนชายแดนส่วนที่ 2 (มชด./2)
หน่วยประจำการ > กองพลนาวิกโยธิน

กรมทหารราบที่ 2 กองพลนาวิกโยธิน
กองพันทหารราบที่ 6 กรมทหารราบที่ 2 กองพลนาวิกโยธิน (พัน.ร.6 กรม ร.2 พล.นย.)
ภารกิจ

ฐานส่งกำลังบำรุงทหารเรือตราด มีภารกิจในการส่งกำลังบำรุง ซ่อมบำรุง ให้การสนับสนุนด้านต่าง ๆ ทางเรือ รวมไปถึงเป็นฐานปฏิบัติการสำหรับเฮลิคอปเตอร์ให้กับกำลังทางบกของกองทัพเรือที่ปฏิบัติการในพื้นที่ชายแดนฝั่งตะวันออกของอ่าวไทย และทำหน้าที่เป็นฐานปฏิบัติการของเฮลิคอปเตอร์กองทัพเรือในพื้นที่ ในการปฏิบัติการในพื้นที่ชายแดนทางทะเลกับประเทศกัมพูชา รวมถึงเป็นที่ตั้งของกองบังคับการหมวดเรือลาดตระเวนชายแดน
นอกจากนี้ ฐานส่งกำลังบำรุงทหารเรือตราดยังเป็นหน่วยสนับสนุนปฏิบัติการทางเรือในการค้นหาและกู้ภัยทางทะเลในพื้นที่จัดหวัดตราด ขึ้นความรับผิดชอบกับ หน่วยบรรเทาสาธารณภัย หน่วยเฉพาะกิจนาวิกโยธินตราด (นบภ.ฉก.นย.ตราด) รับผิดชอบในพื้นที่อำเภอเมืองตราด อำเภอเขาสมิง อำเภอบ่อไร่ อำเภอคลองใหญ่ อำเภอแหลมงอบ อำเภอเกาะช้าง และอำเภอเกาะกูด
ภารกิจ > พื้นที่รับผิดชอบ

ฐานส่งกำลังบำรุงทหารเรือตราด ประกอบด้วยพื้นที่รับผิดชอบ 3 ส่วนหลัก ดังนี้
พื้นที่ฐานส่งกำลังบำรุงทหารเรือตราด
พื้นที่เกาะช้าง
พื้นที่เกาะกูด
สิ่งอำนวยความสะดวก

ฐานส่งกำลังบำรุงทหารเรือตราด ตั้งอยู่ที่บ้านธรรมชาติล่าง ตำบลคลองใหญ่ อำเภอแหลมงอบ จังหวัดตราด มีเนื้อที่ประมาณ 912 ไร่ ประกอบด้วยสิ่งอำนวยความสะดวกใน 3 พื้นที่ ดังนี้
สิ่งอำนวยความสะดวก > พื้นที่ฐานส่งกำลังบำรุงทหารเรือตราด

สิ่งอำนวยความสะดวกในพื้นที่ฐานส่งกำลังบำรุงทหารเรือตราด ประกอบไปด้วย
ท่าเทียบเรือฐานส่งกำลังบำรุงทหารเรือตราด
ลานจอดเฮลิคอปเตอร์
ถังเก็บน้ำมันเชื้อเพลิงชนิดดีเซล
อ่างเก็บน้ำจืด
โรงแปลงความถี่ไฟฟ้าสำหรับสนับสนุนให้กับเรือ ขนาด 250 kVA
สิ่งอำนวยความสะดวก > พื้นที่ฐานส่งกำลังบำรุงทหารเรือตราด > ท่าเทียบเรือฐานส่งกำลังบำรุงทหารเรือตราด

ท่าเทียบเรือฐานส่งกำลังบำรุงทหารเรือตราด มีด้วยกัน 2 สะพานคือ สะพานท่าเทียบเรือเก่า และสะพานท่าเทียบเรือแห่งใหม่ โดยสะพานท่าเทียบเรือแห่งใหม่ได้เริ่มก่อสร้างเมื่อวันที่ 30 ตุลาคม พ.ศ. 2558 แล้วเสร็จและทำพิธีเปิดใช้งานไปเมื่อวันที่ 26 มกราคม พ.ศ. 2560 โดย พลเรือโท สุรศักดิ์ เมธยาภา ผู้บัญชาการทัพเรือภาคที่ 1 ซึ่งสะพานแห่งใหม่มีความกว้าง 5.8 เมตร มีความยาว 412 เมตร พื้นที่ท่าเรือความกว้าง 15 เมตร ความยาว 75 เมตร สามารถรองรับเรือขนาด 700 ตันกรอส ดำเนินการรับฟังความคิดเห็นจากประชาชนโดย บริษัท ไอเอสอีที (ประเทศไทย) จำกัด และดำเนินการก่อสร้างโดย บริษัท โปทีม บิลเดอร์ จำกัด ภายใต้วงเงินงบประมาณ 103,006,987 บาท
สิ่งอำนวยความสะดวก > พื้นที่เกาะช้าง

สิ่งอำนวยความสะดวกในพื้นที่เกาะช้างของฐานส่งกำลังบำรุงทหารเรือตราด อยู่ในพื้นที่สวนหลวง บ้านด่านเก่า มีพื้นที่รวม 2,381 ไร่ ประกอบไปด้วย
ท่าเทียบเรือสวนหลวง ฐานส่งกำลังบำรุงทหารเรือตราด
ถังกักเก็บน้ำจืด
โรงแปลงความถี่ไฟฟ้าสำหรับสนับสนุนให้กับเรือ
สิ่งอำนวยความสะดวก > พื้นที่เกาะช้าง > ท่าเทียบเรือสวนหลวง ฐานส่งกำลังบำรุงทหารเรือตราด

ท่าเทียบเรือสวนหลวง ฐานส่งกำลังบำรุงทหารเรือตราด เป็นสะพานท่าเทียบเรือบนเกาะช้างของฐานส่งกำลังบำรุงทหารเรือตราด มีความยาวสะพานประมาณ 285 เมตร ด้านปลายมีพื้นที่หลักยึดเรือจำนวน 4 หลัก ความยาวจากหลักที่ 1 ถึงหลักที่ 4 ประมาณ 85 เมตร
สิ่งอำนวยความสะดวก > พื้นที่เกาะกูด

สิ่งอำนวยความสะดวกในพื้นที่เกาะกูดของฐานส่งกำลังบำรุงทหารเรือตราด อยู่ในพื้นที่ท่าเทียบเรืออ่าวใหญ่ ดูแลในส่วนของอ่างเก็บน้ำและท่าเทียบเรือบนเกาะกูด
ดูเพิ่ม

ฐานทัพเรือกรุงเทพ
ฐานทัพเรือสัตหีบ
เกาะช้างและเกาะกูด เป็นพื้นที่รับผิดชอบของฐาน
สำนักงานแม่กองบาลีสนามหลวง

| --- | --- |
Royal Pali Studies Office
 วัดปากน้ำ ภาษีเจริญ เป็นที่ตั้งของสำนักงาน
ภาพรวมหน่วยงาน
ก่อตั้ง: พ.ศ. 2471
เขตอำนาจ: ทั่วราชอาณาจักร
สำนักงานใหญ่: ตึกเมตตาพุทธิ วัดปากน้ำ ภาษีเจริญ เขตภาษีเจริญ กรุงเทพมหานคร
ฝ่ายบริหารหน่วยงาน: พระพรหมโมลี (สุชาติ ธมฺมรตโน), แม่กองบาลีสนามหลวง
ต้นสังกัดหน่วยงาน: คณะกรรมการการศึกษาพระปริยัติธรรม
เว็บไซต์: www.infopali.net
สำนักงานแม่กองบาลีสนามหลวง (อังกฤษ: Royal Pali Studies Office) เป็นหน่วยงานจัดการศึกษาพระปริยัติธรรมแผนกบาลีของคณะสงฆ์ไทย และคณะสงฆ์อื่น ในการบังคับบัญชาของสมเด็จพระสังฆราช สกลมหาสังฆปริณายก โดยอาศัยมติการเห็นชอบของมหาเถรสมาคม (มส.) และคณะกรรมการการศึกษาพระปริยัติธรรม (กศป.) (คู่กับสำนักงานแม่กองธรรมสนามหลวง) ซึ่งอยู่ในความอุปถัมภ์ของรัฐบาลไทย  หน้าที่หลักคือกำหนดเปลี่ยนแปลงการใช้คัมภีร์เรียนในหลักสูตรเปรียญธรรม 1-9 ให้เหมาะสมกับชั้นเรียนของแต่ละประโยค  รวมทั้งการจัดสอบประเมินผลการศึกษาบาลีระดับชาติ โดยมีสำนักงานพระพุทธศาสนาแห่งชาติ ซึ่งเป็นหน่วยงานราชการของรัฐบาลทำหน้าที่เป็นกรรมการและเลขานุการของคณะกรรมการการศึกษาพระปริยัติธรรม (กศป.)รับสนองงานอุดหนุนเงินงบประมาณรายจ่ายประจำปีให้
การจัดประเมินผลการศึกษาพระปริยัติธรรมแผนกบาลีระดับประเทศ (จัดสอบบาลีสนามหลวง)

ดูเพิ่ม: การสอบสนามหลวง
การสอบบาลีสนามหลวง หมายถึง การสอบไล่เพื่อวัดผลบาลีเพื่อเลื่อนชั้นเปรียญธรรมประจำปีของชาติ พระสงฆ์เจ้าหน้าที่ในสังกัดสำนักงานแม่กองบาลีสนามหลวงมีหน้าที่วางแผน, วางนโยบาย, ประเมินและดำเนินการเพื่อให้การศึกษาของสงฆ์ตามหลักสูตรเปรียญธรรมของชาติมีประสิทธิภาพและคุณภาพ
การจัดสอบวัดผลบาลีสนามหลวงนั้นจัดให้มีการสอบปีละ 2 ครั้ง
ครั้งที่ 1 จะตรงกับวันขึ้น 2, 3 ค่ำ เดือน 3   จัดสอบเปรียญธรรม 6- 7  และวันขึ้น 4, 5, 6 ค่ำ เดือน 3 จัดสอบเปรียญธรรม 8-9
ครั้งที่ 2 ตรงกับวันแรม 10, 11, 12 ค่ำ เดือน 3 จัดสอบประโยค 1-2 ถึงเปรียญธรรม 5 ประโยค
การจัดประเมินผลการศึกษาพระปริยัติธรรมแผนกบาลีระดับประเทศ (จัดสอบบาลีสนามหลวง) > การเปิดสนามสอบส่วนภูมิภาค

สำหรับการจัดประเมินผลในส่วนภูมิภาคหรือต่างจังหวัดนั้น แม่กองบาลีสนามหลวงมอบให้เจ้าคณะภาคต่างๆ แต่งตั้งคณะกรรมการนำข้อสอบจากส่วนกลางไปยังสนามสอบทุกแห่ง เฉพาะประโยค ป.ธ. 1-2, 3 และ 4 เพื่อเปิดสอบพร้อมๆ กันทั่วประเทศ
การจัดประเมินผลการศึกษาพระปริยัติธรรมแผนกบาลีระดับประเทศ (จัดสอบบาลีสนามหลวง) > การเปิดสนามสอบส่วนกลาง

ประโยค 5-6-7-8-9 เปิดสอบในส่วนกลาง ตั้งแต่เปรียญธรรม 5 ประโยค ถึงเปรียญธรรม 9 ประโยค  ทั้งประเทศจะมีการรวมจัดสอบเฉพาะในกรุงเทพมหานคร  โดยแบ่งจัดสนามสอบไปตามวัดต่างๆ ในกรุงเทพมหานคร เฉพาะ ปธ. 7 - ปธ. 9 จะรวมสอบที่วัดสามพระยาเพียงแห่งเดียว
การจัดประเมินผลการศึกษาพระปริยัติธรรมแผนกบาลีระดับประเทศ (จัดสอบบาลีสนามหลวง) > การตรวจข้อสอบ

เมื่อสอบเสร็จทุกสนามสอบนำใบตอบมารวมส่งแม่กองบาลีสนามหลวงดำเนินการตรวจ โดยนิมนต์พระภิกษุเถรานุเถระมาประชุมตรวจพร้อมกัน ณ สถานที่ๆ แม่กองบาลีสนามหลวงกำหนดขึ้น
การประกาศผลสอบบาลีระดับประเทศ

เมื่อคณะกรรมการได้ทำการตรวจใบกระดาษคำตอบและรวบรวมผลสอบเรียบร้อยแล้ว แม่กองบาลีสนามหลวงจะทำการประกาศผลสอบบาลี โดยจะจัดการ ประกาศผลในวัน แรม 6 ค่ำ เดือน 4 โดยมีการประกาศผลสอบบาลีชั้น ป.ธ. 7  ประโยค ถึงชั้น ป.ธ. 9 ประโยค ที่ศาลาอบรมสงฆ์วัดสามพระยา  เวลา 14.00 น.  และติดประกาศผลสอบทุกประโยค ณ บริเวณพระอุโบสถ วัดปากน้ำ ภาษีเจริญ  ประมาณเวลาหนึ่งทุ่ม  และนำผลผู้สอบประโยคบาลีได้ ลงในเว็บไซต์ของแม่กองบาลีสนามหลวงหลังจากการประกาศอย่างเป็นทางการ 2-3 วัน
ผู้สอบได้เปรียญธรรมบาลี

เมื่อพระภิกษุสามเณรรูปใดสอบไล่ได้ตั้งแต่ เปรียญธรรม 3 ประโยค ขึ้นไป จะได้รับพระมหากรุณาธิคุณโปรดเกล้าฯ จากพระบาทสมเด็จพระเจ้าอยู่หัว ทรงตั้งให้เป็น  "เปรียญ" และได้รับพระราชทานพัดยศเปรียญธรรม รวมทั้งมีคำนำหน้าชื่อยกย่องพระภิกษุผู้นั้นว่า "พระมหา" ซึ่งนับว่า ตำแหน่ง "เปรียญธรรม" นั้น เป็นสมณศักดิ์ทางวิชาการของพระสงฆ์ไทย ที่องค์พระประมุขของชาติ พระราชทานเพื่อเป็นการยกย่องถวายกำลังใจ แก่พระภิกษุและสามเณรผู้ศึกษาฝ่ายปริยัติธรรมมาตั้งแต่โบราณ
ผู้สอบได้เปรียญธรรมบาลี > พระมหาเปรียญ, สามเณรเปรียญ

พระภิกษุ เมื่อสอบได้เปรียญธรรม 3  ประโยคขึ้นไป จะใช้คำ "พระมหา" นำหน้า
สามเณร  เมื่อสอบได้เปรียญธรรม 3  ประโยคจะใช้คำว่า "เปรียญ" ตามหลังชื่อและนามสกุล ไม่มี มหา นำหน้าเหมือนพระภิกษุ
ผู้สอบได้เปรียญธรรมบาลี > การจัดการศึกษา

สำนักเรียนส่วนกลาง ได้แก่ สำนักเรียนวัด,สำนักศาสนศึกษาวัด
สำนักเรียนส่วนภูมิภาค ได้แก่ สำนักเรียนคณะจังหวัด,สำนักศาสนศึกษาวัด
สำนักเรียนบาลีออนไลน์ (นวัตกรรมยุค 4.0)
รายชื่อแม่กองบาลีสนามหลวง

| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | สมเด็จพระวันรัต (แพ ติสฺสเทโว) | พ.ศ. 2471 | พ.ศ. 2474 |
| 2 | สมเด็จพระวันรัต (เฮง เขมจารี) | พ.ศ. 2474 | พ.ศ. 2476 |
| 3 | สมเด็จพระวชิรญาณวงศ์ (ม.ร.ว.ชื่น สุจิตฺโต) | พ.ศ. 2477 | พ.ศ. 2488 |
| 4 | สมเด็จพระวันรัต (ปลด กิตฺติโสภโณ) | พ.ศ. 2489 | พ.ศ. 2502 |
| 5 | สมเด็จพระพุทธโฆษาจารย์ (ฟื้น ชุตินฺธโร) | พ.ศ. 2503 | พ.ศ. 2531 |
| 6 | สมเด็จพระพุทธชินวงศ์ (สุวรรณ สุวณฺณโชโต) | พ.ศ. 2531 | พ.ศ. 2537 |
| 7 | สมเด็จพระมหารัชมังคลาจารย์ (ช่วง วรปุญฺโญ) | พ.ศ. 2538 | พ.ศ. 2558 |
| 8 | พระพรหมโมลี (สุชาติ ธมฺมรตโน) | พ.ศ. 2558 | ปัจจุบัน |
ที่ตั้งของสำนักงานแม่กองบาลีสนามหลวง

สำนักงานแม่กองบาลีสนามหลวง ตั้งอยู่ที่ ตึกเมตตาพุทธิ วัดปากน้ำภาษีเจริญ เขตภาษีเจริญ กรุงเทพมหานครฯ
ดูเพิ่ม

แม่กองธรรมสนามหลวง
การสอบสนามหลวง
การศึกษาพระปริยัติธรรมแผนกบาลีของคณะสงฆ์ไทย
แหล่งข้อมูลอื่น

เว็บไซต์ กองบาลีสนามหลวง
พัดยศเปรียญธรรม 6 ประโยค
สมเด็จพระมหารัชมังคลาจารย์ เจ้าคณะใหญ่หนเหนือ วัดปากน้ำ ภาษีเจริญ เป็นประธานในพิธีทรงตั้งเปรียญธรรม แก่พระภิกษุสงฆ์สามเณรผู้สอบไล่ได้ เปรียญธรรม 3 ประโยค ในเขตคณะสงฆ์หนเหนือ ประจำปี พ.ศ. 2539 ณ พระวิหารพระเจ้าตนหลวง วัดศรีโคมคำ จังหวัดพะเยา
คณะกรรมการการศึกษาพระปริยัติธรรม (กศป.) ตามมาตรา
8 แห่งพระราชบัญญัติการศึกษาพระปริยัติธรรม
พ.ศ. 2562 ประกาศในราชกิจจานุเบกษา หน้า 13, เล่ม 136, ตอนที่ 50 ก, 16 เมษายน 2562 ดูแลควบคุมการจัดการศึกษาของคณะสงฆ์
 4 แผนก 1.แผนกบาลีสนามหลวง 2.แผนกธรรมสนามหลวง 3.แผนกสามัญศึกษา 4.แผนกพระปริยัตินิเทศก์
อินทรธนูของพนักงาน ลูกจ้างเจ้าหน้าที่การศึกษาพระปริยัติธรรม(จศป.) ตามประกาศคณะกรรมการบริหารงานบุคคลการศึกษาพระปริยัติธรรม ว่าด้วยเรื่องเครื่องแบบเจ้าหน้าที่การศึกษาพระปริยัติธรรมฝ่ายคฤหัสถ์ พ.ศ.2567
ปรัชกา

| ปรัชกา |
| --- | --- |
โบสถ์อัสสัมชัญที่ปรัชกา
   ธง ตราอาร์ม
ปรัชกา
พิกัด: 51°3′N 18°27′E﻿ / ﻿51.050°N 18.450°E﻿ / 51.050; 18.450
ประเทศ:  โปแลนด์
จังหวัด: ออปอแล
เทศมณฑล: ออแลสนอ
เทศบาล: ปรัชกา
กล่าวถึงครั้งแรก: ค.ศ. 1260
สิทธิเมือง: ค.ศ. 1392
การปกครอง
 • นายกเทศมนตรี: Jarosław Tkaczyński
พื้นที่
 • ทั้งหมด: 9.45 ตร.กม. (3.65 ตร.ไมล์)
ประชากร (30 มิถุนายน ค.ศ. 2019)
 • ทั้งหมด: 7,655 คน
 • ความหนาแน่น: 810 คน/ตร.กม. (2,100 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 46-320
รหัสพื้นที่: +48 34
ป้ายทะเบียนรถยนต์: OOL
เว็บไซต์: http://praszka.pl
ปรัชกา (โปแลนด์: Praszka, ออกเสียง: [ˈpraʂka]; เยอรมัน: Praschkau) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 9.45 ตารางกิโลเมตร ใน ค.ศ. 2017 มีประชากร 7,655 คน ในช่วงการแบ่งโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย
ตั้งแต่ปี ค.ศ. 1975–1998 เมืองได้เป็นส่วนหนึ่งของจังหวัดตแชนสตอคอวา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปรัชกา
Jewish Community in Praszka on Virtual Shtetl
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
ท่าเรือบก

ท่าเรือบก เป็นบริเวณพื้นที่ตอนในของประเทศที่มีการดำเนินการเป็นศูนย์โลจิสติกส์ โดยทำหน้าที่เสมือนท่าเรือ เพื่อรองรับการขนส่งสินค้าระหว่างประเทศในระบบตู้สินค้า โดยเป็นสถานีขนส่งระหว่างประเทศที่เชื่อมต่อโดยตรงจากถนนหรือทางรถไฟไปยังท่าเรือซึ่งดำเนินงานเป็นศูนย์กลางสำหรับการขนถ่ายสินค้าทางทะเลไปยังจุดหมายปลายทางภายในประเทศ
ท่าเรือบกในอาเซียน > ปัจจุบัน

ท่าเรือบกลาดกระบัง
ท่าเรือบกท่านาแล้ง
ท่าเรือบกซิการัง
ท่าเรือบกในอาเซียน > อนาคต

ท่าเรือบกฉะเชิงเทรา
ท่าเรือบกขอนแก่น
ท่าเรือบกนครราชสีมา
ดูเพิ่ม

ท่าเรือ (Port)
| ด ค กท่าเรือ และ อ่าวจอดเรือ |
| --- | --- |
Types:  Home port  Fuelling station  Inland harbor  Inland port  Landing  Outport  Port of entry  Trust port  Dry port  Anchorage  Wharf  Naval base 
Rankings:  World's busiest port  Busiest container ports  Busiest by tonnage  Busiest by cruise passengers  Countries by container port traffic 
Locations:  Arctic  Atlantic  Indian  Pacific  Southern 
Port management:  Maritime transport  Port authority  Port state control  Harbour engineer  Port operator  Security  Port operations simulator  Terminal Operating System 
Conventions:  SOLAS  MARPOL 73/78  STCW  Ballast Water Management Convention 
    Category   Commons   Wiktionary "Port"   Wiktionary "Harbor"   WikiProject
กวุปต์ชึตแซ

| กวุปต์ชึตแซ |
| --- | --- |
ศาลากลางเมืองที่สร้างใหม่ และเสา Marian ในจัตุรัสหลัก
   ตราอาร์ม
กวุปต์ชึตแซ
พิกัด: 50°12′4″N 17°49′29″E﻿ / ﻿50.20111°N 17.82472°E﻿ / 50.20111; 17.82472
ประเทศ:  โปแลนด์
จังหวัด: ออปอแล
เทศมณฑล: กวุปต์ชึตแซ
อำเภอ: กวุปต์ชึตแซ
ก่อตั้ง: คริสต์ศตวรรษที่ 12
สิทธิเมือง: ค.ศ. 1270
การปกครอง
 • นายกเทศมนตรี: Adam Krupa
พื้นที่
 • ทั้งหมด: 12.52 ตร.กม. (4.83 ตร.ไมล์)
ประชากร (30 มิถุนายน ค.ศ. 2019)
 • ทั้งหมด: 12,552 คน
 • ความหนาแน่น: 1,017.5 คน/ตร.กม. (2,635 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 48-100
รหัสพื้นที่: +48 77
ป้ายทะเบียนรถยนต์: OGL
ถนนแห่งชาติ: 
ถนนของจังหวัด: 
เว็บไซต์: glubczyce.pl
กวุปต์ชึตแซ (โปแลนด์: Głubczyce, ออกเสียง: [ɡwupˈt​͡ʂɨt​͡sɛ]; เช็ก: Hlubčice หรือ Glubčice; เยอรมัน: Leobschütz; ไซลีเชียเยอรมัน: Lischwitz) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแลใกล้กับพรมแดนสาธารณรัฐเช็ก ห่างจากเมืองหลักออปอแล 62 กิโลเมตร มีเนื้อที่ 12.52 ตารางกิโลเมตร
แหล่งข้อมูลอื่น

Municipal website (ในภาษาโปแลนด์)
Leobschuetz committee (ในภาษาเยอรมัน)
Jewish Community in Głubczyce on Virtual Shtetl
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่
กรดโฟลิก
นิยาม

คำว่าโฟเลตหมายถึงวิตามินบี9 ในรูปแบบต่าง ๆ รวมถึง กรดโฟลิก, tetrahydrofolic acid, methyltetrahydrofolate, methenyltetrahydrofolate และ folinic acid
ส่วนทางเคมี โฟเลตหมายถึงไอออนที่ไร้โปรตอน และกรดโฟลิกหมายถึงโมเลกุลที่มีขั้วเป็นกลาง ซึ่งทั้งสองรูปแบบละลายน้ำอยู่ร่วมกันได้
ส่วนองค์กรมาตรฐานสหภาพเคมีบริสุทธิ์และเคมีประยุกต์ระหว่างประเทศ (IUPAC) และ International Union of Biochemistry and Molecular Biology (IUBMB) กำหนดว่า โฟเลตเป็นไวพจน์สำหรับกรด pteroylglutamate และกรดโฟลิกสำหรับ pteroylglutamic acid
นิยาม > ชื่ออื่น ๆ

ชื่ออื่น ๆ รวมทั้ง วิตามินบี9
วิตามินบีc
วิตามินเอ็ม folacin, และ pteroyl-L-glutamate
ผลต่อสุขภาพ > การตั้งครรภ์

การทานกรดโฟลิกในช่วงตั้งครรภ์สัมพันธ์กับโอกาสเสี่ยงหลอดประสาทไม่ปิด (NTDs) และความบกพร่องแต่กำเนิดโดยเฉพาะอื่น ๆ ต่อทารกที่น้อยลง
แต่ก็ยังมีความวิตกกังวลทั่วโลกเกี่ยวกับการมีกรดโฟลิกสูงแต่มีวิตามินบี12ต่ำในช่วงก่อนเกิดว่า เป็นเหตุความเปลี่ยนแปลงทางอีพีเจเนติกส์ต่อทารก เพิ่มแนวโน้มของความผิดปกติทางเมแทบอลิซึม ภาวะเนื้อเยื่อไขมันมากส่วนท้อง (central adiposity) และโรคที่มีในผู้ใหญ่ เช่น โรคเบาหวานแบบ 2
แม้ว่าจะมีความกังวลเช่นนี้ แต่ก็ไม่ปรากฏสหสัมพันธ์ระหว่างการทานกรดโฟลิกเสริมของแม่ กับความเสี่ยงต่อโรคหืดที่สูงขึ้นสำหรับเด็กในครรภ์
ผลต่อสุขภาพ > ภาวะเจริญพันธุ์

โฟเลตเป็นสารที่จำเป็นเพื่อความเจริญพันธุ์ทั้งในชายหญิง
เพราะมีส่วนในการสร้างสเปิร์ม
และดังนั้น จึงจำเป็นที่จะได้อย่างพอเพียงจากอาหารเพื่อหลีกเลี่ยงความเป็นหมัน
นอกจากนั้นแล้ว ภาวะพหุสัณฐานของยีนที่เข้ารหัสเอนไซม์ที่เกี่ยวกับเมแทบอลิซึมของโฟเลต อาจจะเป็นเหตุผลหนึ่งในปัญหาในหญิงบางคนที่ความเป็นหมันไม่ทราบสาเหตุ
ผลต่อสุขภาพ > โรคหัวใจ

การทานกรดโฟลิกเสริมเป็นระยะเวลานานสามารถลดความเสี่ยงต่อโรคหลอดเลือดหัวใจได้โดย 4%< แม้ว่างานศึกษาอีกงานหนึ่งจะไม่พบผลต่อโรคหลอดเลือดหัวใจ แต่ก็มีผลลดระดับ homocysteine ในเลือด
การทานกรดโฟลิกเสริมก่อนและระหว่างการตั้งครรภ์อาจลดสภาวะหัวใจพิการในทารก
ผลต่อสุขภาพ > โรคหลอดเลือดสมอง

การทานกรดโฟลิกเสริมเป็นประจำลดความเสี่ยงต่อโรคหลอดเลือดสมองโดย 10% ซึ่งอาจเป็นเพราะบทบาทของโฟเลตในการควบคุมระดับ homocysteine
งานทบทวนวรรณกรรมต่าง ๆ ชี้ว่า โอกาสเสี่ยงดูจะลดลงสำหรับบางคนเท่านั้น ถึงกระนั้น ก็ยังไม่มีระดับการเสริมกรดโฟลิกที่แนะนำเพื่อป้องกันโรคหลอดเลือดสมองนอกเหนือไปจากระดับ RDA ที่บัณฑิตยสถานแห่งชาติสหรัฐแนะนำ
คนเอเชียได้ระดับการป้องกันโรคหลอดเลือดในสมองที่สูงกว่าเมื่อเสริมโฟเลตเทียบกับคนยุโรปหรืออเมริกาเหนือ
การลดโรคหลอดเลือดสมองที่พบ เข้ากับการลดความต่างระหว่างความดันช่วงหัวใจบีบตัวและขยายตัว (pulse pressure) ที่ได้จากการทานโฟเลตเสริม 5 มก. ต่อวัน เพราะว่า ความดันโลหิตสูงเป็นปัจจัยเสี่ยงหลักของโรคหลอดเลือดสมอง
ยาเม็ดเสริมกรดโฟลิกไม่แพงและใช้ง่าย ซึ่งเป็นเหตุผลที่แนะนำคนไข้โรคหลอดเลือดสมองหรือมีภาวะ homocysteine เกิน (hyperhomocysteinemia) ให้ทานวิตามินบีทุก ๆ วันรวมทั้งกรดโฟลิก
ผลต่อสุขภาพ > มะเร็ง

การเสริมกรดโฟลิกอาจเพิ่มความเสี่ยงมะเร็งบางอย่างเล็กน้อย เช่น มะเร็งต่อมลูกหมาก แต่ระดับโฟเลตที่ต่ำก็สัมพันธ์กับมะเร็งบางอย่างอื่น ๆ เช่นเดียวกัน แต่ว่า ก็ไม่ชัดเจนว่า การทานโฟเลตตามที่แนะนำหรือว่าสูงกว่านั้น ไม่ว่าจะจากอาหารหรือจากยาเสริม สามารถลดความเสี่ยงมะเร็งได้หรือไม่